Christiania er et af landets største turistattraktioner med en halv million besøgende turister hvert år, og det slider på området.

Det mener christianitterne selv, der på trods af status som fristad, har anmodet Københavns Kommune om økonomisk hjælp til områdefornyelse og renovering af bygninger.

Læs også : Venstre: Stop for mere særbehandling til Christiania

Et flertal med teknik- og miljøborgmester, Morten Kabell (EL) i spidsen har i første omgang afsat en halv million kroner til at undersøge behovet for renovering.

"Christianitterne føler, at man er en del af København. Det ser jeg positivt, for så kan vi gøre noget ved bygninger, boliger og så selvfølgelig fordi det er et signal om, at København hænger sammen" MORTEN KABELL (EL), TEKNIK- OG MILJØBORGMESTER, KØBENHAVNS KOMMUNE

- Det er nye tider. Christianitterne føler, at man er en del af København. Det ser jeg positivt, for så kan vi gøre noget ved bygninger og boliger. Det er et signal om, at København hænger sammen, siger Morten Kabell.

Konservative afviser fremstrakt hånd

De Konservatives leder i Borgerrepræsentationen, Jakob Næsager, er dog stærkt kritisk overfor bevillingen. Han har stemt imod forslaget, da han ikke mener, at byfornyelse på Christiania er en opgave for kommunen, når christianitterne ikke følger alle kommunens øvrige regler.

Han deler heller ikke borgmesterens udlægning af, at anmodningen er en fremstrakt hånd fra christianitterne.

- Københavns Kommune har betalt en cykelsti igennem Christiania. Men christianitterne vil kun have, at den er til dem selv og ikke til gennemkørsel. Derfor har de lagt kampesten på stien. De blokerer og begår ulovligheder, når det ikke går deres vej. Men de vil gerne have del i kommunens penge. Sådan spiller klaveret ikke, siger han.

Renovering åbner ikke Christiania

Når vurderingen er klar, kan christianitterne søge om at få del i byfornyelsespuljen, der typisk er på 30 millioner kroner. Ingen ved endnu, hvad byfornyelsen kommer til at koste.

"De blokerer og begår ulovligheder, når det ikke går deres vej, men de vil gerne have del i kommunens penge. Sådan spiller klaveret ikke" JAKOB NÆSAGER (K), BORGERREPRÆSENTATIONEN, KØBENHAVNS KOMMUNE

Læs også : Christiania inviterer 200 nye beboere til Staden

Hvis kommunen giver Christiania en del af fornyelsesmillionerne, kommer det dog ikke til at betyde, at Københavns øvrige borgere – hvoraf mange leder efter en bolig – får nemmere ved at få en bolig på Christiania.

Det er ikke kommunens opgave at sikre, siger Morten Kabell: